Mallrats

Mallrats er en amerikansk komedie skrevet og regissert av Kevin Smith, og er en slags oppfølger i hans gjennombruddsfilm Clerks.. 

 Innspilling 
Etter suksessen med Clerks., fikk Smith tilbud om å lage en film for Universal Studios. Studioet hadde håpet at Smith ville lage det de kalte en «intelligent Porky's», men Smith hadde skrevet et manus over samme lest som Clerks. der handlingen ble satt i bakgrunnen av dialogen. Filmen ble spilt inn på kjøpesenteret Eden Prairie Center i Minnesota, der flere av butikkene sto tomme og Smith kunne fylle på med butikker han ønsket i filmen.

Universal var ikke fornøyd med resultatet av filmen, som var på over to timer, og Smith ble nødt til å kutte og skrive om deler av handlingen. Smiths opprinnelig versjon var mye grovere enn det familievennlige resultatet var ute etter.

 Mottakelse 
Filmen fikk slakt både av publikum og kritikere når den kom, og spilte bare inn noe over $2 millioner, mot budsjettet dens på $6 millioner. Kritikken lå i at filmen ikke var like skarp som en oppfølger til Clerks., og ikke morsom nok til å være en tenåringskomedie. Under Independent Spirit Awards i 1996 kom Smith med en offentlig unnskyldning for filmen, som han senere har hevdet ikke var ment alvorligg.

Filmen fikk imidlertid en renessanse på video (og senere DVD), og har fått en stor gruppe fans. I forbindelse med 10-årsjubileet for filmen, ble det utgitt en spesialutgave av filmen som også inneholdt to-timersversjonen av filmen.

 Handling 

T.S. planlegger å ta med sin kjæreste Brandi til Universal Studios i Florida der han skal fri under Haisommer-turen. Men de gjør det isteden slutt etter en krangel over at hun skal være med på Truth or Dare, hennes fars dating-show. T.S. oppsøker sin tegneseriesamlende venn Brodie, som også har blitt dumpet av sin kjæreste Rene, som foreslår at de skal løse sine problemer mens de besøker det lokale kjøpesenteret.

På kjøpesenteret oppdager de at det er der showet som Brandi skal være med i, skal holdes. De hyrer to lokale dopselgerne, Jay and Silent Bob, til å ødelegge programmet, noe de ikke lykkes med. Brodie oppdager så at Shannon Hamilton, hans nemesis, er ute etter Rene. Faren til Brandi, får en sikkerhetsvakt til å plante mariuana på våre helter, slik at de kan bli arrestert. Men de blir befridd av Jay og Silent Bob, som også gjør to av deltagernene på gamingshowet steine, slik at Brodie og T.S. kan ta plassene deres og vinne tilbake sine ekser.

 Roller 

 Shannen Doherty – Rene Mosier	
 Jason Lee – Brodie Bruce
 Jeremy London – T.S. Quint
 Claire Forlani – Brandi Svenning
 Ben Affleck – Shannon Hamilton
 Joey Lauren Adams – Gwen Turner	
 Renée Humphrey – Tricia Jones 
 Jason Mewes – Jay
 Kevin Smith – Silent Bob	
 Ethan Suplee – Willam Black		
 Michael Rooker – Jared Svenning

 Trivia 
 Navnene på hovedpersonene, Brodie og Quint, er hentet fra Haisommer. Quint skulle fri til Brandi under Haisommer-turen hos Universal Pictures.
 Dette var både Jason Lee og Ethan Suplee sine første store filmroller. De spilte også sammen i Smiths neste filmer, før de fikk roller som brødre i My Name is Earl.
 Før filmen hadde premiere, lekte Smith med tanken om en oppfølger med tittelen Mallrats 2: Die Hard in a Mall. Når filmen sank, ble oppfølgeren droppet.
 Universal Studios ville ikke ha Jason Mewes i rollen som Jay, og de ønsket enten Seth Green eller Breckin Meyer i rollen, og fikk Smith til å holde audition for Jay.
 Tegneseriesamlingen til Brodie i filmen, tilhørte Kevin Smith. Dette var samlingen han solgte for å få råd til å filme Clerks., for siden å kjøpe igjen når filmen gjorde det bra.

 Referanser til andre Smith-filmer 
 Brian O'Halloran spiller Gill Hicks, fetteren til Dante Hicks i Clerks..
 Brandi må delta i dateingshowet etter at deltageren Julia Dwyer har dødd. I Clerks. er Dante og Randall på Julias vake.
 Patricia Jones i Mallrats er søsteren til Heather Jones, Dantes kjæreste i Clerks..

 Eksterne lenker 


Kategori:Filmkomedier fra USA
Kategori:Filmer fra 1995
Kategori:Filmer regissert av Kevin Smith
Kategori:Engelskspråklige filmer